als_Latn dik_Latn azb_Arab
“Zgjedhjet dhe zbatimi i reformës në drejtësi janë ‘çelësi’ i hapjes së negociatave të Shqipërisë me Bashkimin Europian”. Raporteri dhe eurodeputeti Knut Fleckenstein në një dalje për mediat tha se i ka kërkuar këshillit që negociatat të çelen sa më shpejt që të gjithë të jenë të besueshëm.
“Pothuajse të gjitha grupet në Parlamentin Europian përveç ekstremit të djathtë kanë folur për këto gjëra dhe nuk kanë fshehur faktin se ka ende shumë punë për të bërë. Madje kemi bërë thirrje dhe Këshillit në mënyrë të qartë, që në rast se zgjedhjet në Shqipëri do të shkojnë siç duhet, zbatimi i reformës do të vazhdojë atëherë me Shqipërinë duihet të çelen negociatat. Nëse do të bëhen këto dhe çelja duhet bërë tani, në mënyrë që dhe ne të gjithë të jemi të besueshëm”, tha Fleckenstein.
Fleckenstein tha se nuk dëshiron të komentojë protestën e PD-së që është një çështje e brendshme por u ka kërkuar deputetëve të opozitës të kthehen në Kuvend.
“Nuk do të ndërhyj dhe as nuk do të bëj komente për protestën, pasi është një çështje e brendshme. Kjo është e drejta e qytetarëve, e opozitës dhe në veçanti që opozita të tregojë se çfarë kërkon. Por bojkoti i Kuvendit është për mendimin tonë jo mënyra e duhur sidomos përsa i përket zgjedhësve që kanë votuar për deputetët e Kuvendit. Prandaj u kërkoj kolegëve dhe miqve të mi në PD të vazhdojnë atë që mendojnë është e nevojshme, por u kërkoj që të kthehen në punë. Dhe ky nuk është vetëm opinioni i Fleckenstein, por dhe i Kukan, eurokomisionerit Hahn, zonjës Mogherini dhe të tjerë”, tha ai.
“Nëse opozita nuk merr pjesë në zgjedhje është një situatë e vështirë jo vetëm për vendin, por edhe për integrimin në BE. Unë shpresoj që do të gjendet zgjidhje në mënyrë që të marrin pjesë në zgjedhje. Nuk kam marrë ndonjë garanci, por mendoj që opozita 4 muaj para zgjedhjeve duhet të ketë qartësi, dhe e ashtuquajtura qeveri teknike nuk shoh si mund të ketë marrëveshje për këtë çështje javës që vjen”.
Jashtë komentit të Fleckenstein nuk kanë qëndruar edhe përplajset mes ambasadorit Donald Lu dhe kryeprokurorit Llalla. Ai tha se të gjithë po luftojnë për një objektiv.
“Ne po luftojmë për të njëjtin objektiv, dhe ndonjëherë ka keqkuptime, por nuk është një luftë personale e Donaldit, Romanës apo Knutit, por jemi të bashkuar dhe përfaqësojmë institucionet e BE-së dhe autoriteteve të SHBA”, tha ai.
Në nisje të fjalës, Fleckenstein lëshoi një mesazh për ishkryeministrin Berisha.
“Kam shumë respekt për Berishën, ndoshta më shumë sesa mendoni ju dhe këtë e kam me të vërtetë. Por ama do të doja që t’i kërkoja të mos fliste më për këto përralla sorosiane, e njëjta histori që kam dëgjuar edhe në Maqedoni. Janë histori për njerëz të dobët. Zoti Berisha nuk është i dobët”, tha ai.
als_Latn als_Latn als_Latn als_Latn als_Latn als_Latn als_Latn als_Latn als_Latn